stanford-oval/wikipedia huggingface dataset:
יונקי כיס אמריקאיים

| יונקי כיס אמריקאיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
תת־מחלקה:: יונקי כיס
על־סדרה:: יונקי כיס אמריקאיים
שם מדעי
 Ameridelphia ‏Szalay, 1982

אופוסום וירג'יניה - היחיד מבין הכיסאים החי באמריקה הצפונית.
יונקי כיס אמריקאיים (שם מדעי: Ameridelphia) היא על-סדרה של כיסאים ממוצא אמריקני ונחשבים לקדומים ביותר מבין הכיסאים והם היחידים בין יונקי הכיס החיים בשני האמריקות, למעט המין מוניטו דל מונטה שנחשב לפרימיטיבי מבין קבוצת חיות כיס אוסטרליות. שאר הכיסאים החלו לעבור בהדרגה מאמריקה הדרומית דרך אנטארקטיקה ממנה הם נכחדו ולאוסטרליה והאיים סביבה, שם הם קיימים היום.
המין אופוסום וירג'יניה הוא הכיסאי היחיד החי בטבע באמריקה הצפונית.
מיון

בעל-סדרה שרדו שתי סדרות ובשניהם משפחות יחידות:
סדרה אופוסומים (Didelphimorphia)
משפחה אופוסומיים (Didelphidae)
סוג: אופוסום (Didelphis)
סוג: אופוסום ארבע-עיני (Philander)
סוג ומין יחיד: אופוסום ארבע-עיני חום (Metachirus nudicaudatus)
סוג ומין יחיד: אופוסום המים (Chironectes minimus)
סוג: אופוסום הלוטרה (Lutreolina crassicaudata)
סוג: אופוסום קצר-זנב (Monodelphis)
סוג: אופוסום עב-זנב (Thylamys)
סוג: אופוסום חינני (Gracilinanus)
סוג: אופוסום חבוי (Cryptonanus)
סוג: אופוסום דקיק (Marmosops)
סוג: אופוסום עכברי (Marmosa)
סוג ומין יחיד: אופוסום עכברי אפור (Tlacuatzin canescens)
סוג ומין יחיד: אופוסום עכברי קלינובסקי (Hyladelphys kalinowskii)
סוג ומין יחיד: אופוסום פטגוני (Lestodelphys halli)
סוג ומין יחיד: אופוסום הצ'אקו (Chacodelphys formosa)
סוג: אופוסום צמרירי (Caluromys)
סוג ומין יחיד: אופוסום שחור-כתף (Caluromysiops irrupta)
סוג ומין יחיד: אופוסום זנב-שיח (Glironia venusta)
סדרה אופוסומיים חדפיים (Paucituberculata)
משפחה אופוסומים חדפיים (Caenolestidae)
סוג אופוסום חדפי (Caenolestes)
סוג ומין יחיד אופוסום חדפי אינקה (Lestoros inca)
סוג ומין יחיד אופוסום חדפי חוטמני (Rhyncholestes raphanurus)
דנילה חוטולב

דנילה דמיטרייביץ' חוטולב (ברוסית: Данила Дмитриевич Хотулёв; נולד ב-1 באוקטובר 2002 באורנבורג) הוא שחקן כדורגל רוסי, המשחק בעמדת המגן בזניט סנקט פטרבורג.
קריירה > מועדונים

הוא שיחק בבית הספר של מועדון הכדורגל גזוביק אורנבורג, בה שיחק אביו דמיטרי אנטולייביץ'. בהמשך המשפחה עברה לטוליאטי שבמחוז סמרה ושיחק באקדמיית קונופליוב.
בקיץ 2018 עבר לזניט-2 סנקט פטרבורג: תחילה שיחק בקבוצת הנוער של זניט במסגרת ליגת הכדורגל לנוער ולאחר מכן בזניט-2 בליגה המקצוענית. בינואר 2021 זומן לראשונה לסגל הקבוצה הבוגרת. ב-10 בפברואר 2022 הצטרף לאורנבורג.
קריירה > נבחרת

הוא משחק בנבחרת רוסיה בכדורגל עד גיל 19, כשאת הופעת הבכורה שלו בה ערך ב-18 באוגוסט 2017 והוא שיחק 12 משחקים.
הערות שוליים

↑  История Данилы Хотулева — об отце-футболисте, связке с Ловреном и бабушкином пироге с солеными огурцами
↑  דנילה חוטולב באתר Championat.com
↑  דנילה חוטולב באתר sports.ru
↑  דנילה חוטולב באתר נבחרת רוסיה בכדורגל
ערך זה הוא קצרמרבנושא אישים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דנילה חוטולב".
אליפות העולם בשחייה 2024 (בריכת 25 מטר)

אליפות העולם השבע עשרה בשחייה (בריכת 25 מטר), נערכה בבודפשט, הונגריה מה-10 בדצמבר עד ל-15 בדצמבר 2024. באליפות תחרויות שחייה, בבריכת 25 מטר, ב-45 משחים שונים, 18 משחים אישיים לנשים ולגברים, 3 משחי שליחים לנשים ולגברים ו-3 משחי שליחים משולבים בשתי שחייניות ובשני שחיינים.
ארצות הברית זכתה בבכורה עם 39 מדליות: 18 מדליות זהב, 13 מדליות כסף ו-8 מדליות ארד.
שחייניות מצטיינות

גרטשן וולש (ארצות הברית ארצות הברית), זכתה ב-7 מדליות זהב (5 אישיות) וקבעה 11 שיאי עולם
קייט דאגלס (ארצות הברית ארצות הברית), זכתה ב-7 מדליות, 4 זהב (2 אישיות), 2 כסף אישיות וארד אישית וקבעה 4 שיאי עולם
סאמר מקינטוש (קנדה קנדה), זכתה ב-5 מדליות, 3 זהב אישיות, כסף אישית ו-1 ארד וקבעה 3 שיאי עולם
רגן סמית' (ארצות הברית ארצות הברית), זכתה ב-7 מדליות, 4 מדליות זהב (3 אישיות), 2 כסף (1 אישית) ו-1 ארד וקבעה 4 שיאי עולם.
שחיינים מצטיינים

נואה פונטי (שווייץ שווייץ), זכה ב-3 מדליות זהב אישיות וקבע שלושה שיא עולם חדשים
מירון ליפינצב (ספורטאים נייטרלים), זכה ב-5 מדליות זהב, מהן 2 אישיות
שין האיאנג (הרפובליקה העממית של סין הרפובליקה העממית של סין), זכה בשתי מדליות זהב אישיות וקבע שיא אליפות חדש
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 18 | 13 | 8 | 39 |
| 2 | ספורטאים נייטרלים ב' | 6 | 4 | 0 | 10 |
| 3 | קנדה קנדה | 4 | 5 | 6 | 15 |
| 4 | הרפובליקה העממית של סין הרפובליקה העממית של סין | 3 | 1 | 1 | 5 |
| 5 | שווייץ שווייץ | 3 | 0 | 0 | 3 |
| 6 | אוסטרליה אוסטרליה | 2 | 5 | 5 | 12 |
| 7 | הונגריה הונגריה | 2 | 2 | 0 | 4 |
| 8 | איטליה איטליה | 1 | 5 | 3 | 9 |
| 9 | גרמניה גרמניה | 1 | 3 | 0 | 4 |
| 10 | איי קיימן איי קיימן | 1 | 0 | 1 | 1 |
| 10 | תוניסיה תוניסיה | 1 | 0 | 1 | 1 |
| 12 | הונג קונג הונג קונג | 1 | 0 | 0 | 1 |
| 12 | ליטא ליטא | 1 | 0 | 0 | 1 |
| 12 | ספרד ספרד | 1 | 0 | 0 | 1 |
| 15 | צרפת צרפת | 0 | 3 | 2 | 5 |
| 16 | ברזיל ברזיל | 0 | 2 | 1 | 3 |
| 17 | הממלכה המאוחדת הממלכה המאוחדת | 0 | 1 | 2 | 3 |
| 18 | הולנד הולנד | 0 | 1 | 1 | 2 |
| 18 | טורקיה טורקיה | 0 | 1 | 1 | 2 |
| 20 | אוסטריה אוסטריה | 0 | 1 | 0 | 1 |
| 21 | פולין פולין | 0 | 0 | 5 | 5 |
| 22 | ספורטאים נייטרלים א' | 0 | 0 | 2 | 2 |
| 23 | אירלנד אירלנד | 0 | 0 | 1 | 1 |
| 23 | אסטוניה אסטוניה | 0 | 0 | 1 | 1 |
| 23 | בלגיה בלגיה | 0 | 0 | 1 | 1 |
| 23 | יפן יפן | 0 | 0 | 1 | 1 |
טבלת התוצאות > שליחים משולב (2 שחייניות ו-2 שחיינים)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  

| 4x50 מטר חופשי שליחים | איטליה איטליה   לאונרדו דפלנו (20.80)  אלסנדרו מירסי (21.01)  סילביה די פייטרו (23.35)  שרה קורטיס (23.34)  *לורנצו זאצרי | 1:28.50 דקות | קנדה קנדה   איליה חארון (20.80)  יורי קיסיל (20.57)  אינגריד וילם (23.72)  מרי-סופי הארווי (23.51)  *פינלי נוקס  *פני אולקסיאק | 1:28.60 דקות | פולין פולין   פיוטר לודביצ'ק (21.31)  כמיל שיארדצקי (20.89)  קורנליה פידקביץ' (23.70)  קטרזינה וואסיק (22.90) | 1:28.80 דקות |
| 4x50 מטר מעורב שליחים | ספורטאים נייטרלים ב'   מירון ליפינצב (22.39)  קיריל פריגודה (24.94)  ארינה סורקובה (24.43)  דריה טרופימובה (23.60)  *פאבל סמוסנקו   *אולג קוסטין   *דריה קלפיקובה | 1:35.36 דקות | קנדה קנדה   קיילי מאס (25.87)  פינלי נוקס (25.53)  איליה חארון (20.73)  אינגריד וילם (23.81) | 1:35.94 דקות | ארצות הברית ארצות הברית   שיין קאסאס (22.85)   מייקל אנדרו (25.29)   רגן סמית' (24.90)   קתרין ברקוף (23.16)   *אייג'יי פאוץ'   *אלכס שאקל   *אלכס וולש | 1:36.20 דקות |
| 4x100 מטר מעורב שליחים | ספורטאים נייטרלים ב'   מירון ליפינצב (48.90)   קיריל פריגודה (54.86)   ארינה סורקובה (55.63)   דריה טרופימובה (51.08)   *פאבל סמוסנקו   *אלכסנדר ז'יגאלוב   *דריה טרופימובה | 3:30.47 דקות | ארצות הברית ארצות הברית   רגן סמית' (54.19)  לילי קינג (1:03.05)  דייר רוז (48.68)  ג'ק אלכסי (44.63)  *שיין קאסאס  *איג'יי פאוץ'  *אלכס שאקל | 3:30.55 דקות | קנדה קנדה   אינגריד וילם (55.82)   פינלי נוקס (56.39)   איליה חארון (48.27)   מרי-סופי הארווי (51.49)   *בלייק טירני   *סופי אנגוס   *פני אולקסיאק | 3:31.97 דקות |

(*) שחו בשלב המוקדמות וזכו במדליה.
נבחרת ישראל

| שם השחיין | משחה | שלב בתחרות | תוצאה | מיקום |  |  |
| --- | --- | --- | --- | --- | --- | --- |
| מירון חרותי | 50 מטר חופשי | מוקדמות | 21.41 שניות | 23 |  |  |
| מירון חרותי | 50 מטר פרפר | מוקדמות | 22.95 שניות | 28 |  |  |
| מירון חרותי | 50 מטר גב | מוקדמות | 24.64 שניות | 43 |  |  |

| כריסטיאן פיצ'וגין | 50 מטר חזה | מוקדמות | 26.73 שניות | 32 |  |  |
| כריסטיאן פיצ'וגין | 100 מטר חזה | מוקדמות | 58.67 שניות | 33 |  |  |

| מרטין קרטבי | 50 מטר חופשי | מוקדמות | 21.41 שניות | 23 |  |  |
| מרטין קרטבי | 100 מטר חופשי | מוקדמות | 48.21 שניות | 39 |  |  |
טאז השד הטסמני

.
| --- | --- |

 שם סרט:  לוני טונס: הסרט המטורף מטורף של באגס באני דאפי דאק באי הקסום דאפי דאק ומכסחי הברווזים לוני טונס: חוזרים לאקשן ספייס ג'אם ספייס ג'אם: אגדה חדשה 
 תוכנית טלוויזיה:  לוני טונס טאז-מאניה עלילות טייני טון בייבי לוני טונס המופע של הלוני טונס באגס באני והבנאים
 הופעה ראשונה:  לוני טונס
 הופעה אחרונה:  באגס באני והבנאים
 יוצרים:  האחים וורנר
 גילום הדמות:  מל בלאנק ג'ף ברגמן
 דיבוב:  מל בלאנק ג'ף ברגמן
 דיבוב בשפה העברית:  גיא רושיניאק (2012–2014) עמי מנדלמן (2008–2012) מיכה אוזין סליאן (1997–2008) יוני חן (1993–1995) דדי זהר (2024)
 מידע
 כינויים:  טאז השד הטסמני
 מקום לידה:  טסמניה
 גזע:  שד טסמני
 מין:  זכר
 מקצוע:  שחקן כדורסל (ספייס ג'אם וספייס ג'אם: אגדה חדשה)
 מקום מגורים:  טסמניה
 דמויות קשורות
 חברים:  באגס באני (לעיתים רחוקות) לולה באני דאפי דאק (לעיתים רחוקות) פורקי פיג פטוניה פיג טוויטי יוסמיטי סאם (לעיתים רחוקות) ספידי גונזלס
 אויבים:  באגס באני דאפי דאק רוד ראנר סילבסטר החתול יוסמיטי סאם
טאז השד הטסמני או טאז (באנגלית: The Tasmanian Devil או Taz) הוא דמות בדיונית שנוצרה בשנות ה-50 ומופיעה בסרטי הנפשה של הלוני טונס. טאז הוא שד טסמני (חיית כיס החי באי טסמניה וידוע בצווחותיו המפחידות) והוא בעל דיבור קלוקל, חם מזג, רעב תמיד והורס כל הנקרה בדרכו על ידי סופת הטורנדו שהוא יוצר תוך כדי התקדמותו. טאז הוא יצור די טיפש וניתן "לסדר" אותו בקלות, אך כשהוא מבין שהערימו עליו כדאי להתרחק ממנו, הוא נחשב לדמות האלימה ביותר מבין דמויות הלוני טונס.
טאז הופיע בסה״כ ב־5 מסרטוני ה־"לוני טונס", כאשר הופעת הבכורה שלו הייתה בסרטון Devil May Hare (אנ') בשנת 1954. לאחר הפצת הסרטון, אדי סלזר, שהיה ראש חטיבת האנימציה באולפני האחים וורנר באותו זמן, החליט לגנוז את הדמות, שכן סבר שהיא אלימה מדי. דמותו של טאז ניצלה לאחר זמן מה, כאשר ג'ק וורנר העלה תהייתו בפני סלזר על מה עלה בגורלו של טאז, וסיפר שקיבל "קופסאות על גבי קופסאות" של מכתבי מעריצים שרוצים לראות עוד ממנו. ארבעה סרטונים נוספים נוצרו מאז בהשתתפותו של טאז עד לסגירת חטיבת האנימציה בשנת 1968.
ב־1991 טאז קיבל סדרה משלו בשם "טאז-מאניה", אשר שודרה בישראל בערוץ הילדים במהלך שנות התשעים, ובעקבותיה זכה לפופולריות מחודשת. בסדרה הוצגה משפחתו הבורגנית (שהורכבה משדים טסמניים חכמים יחסית, שיודעים גם לדבר ולבושים בבגדים).
ב -2023 יצא סרט בכיכובו  בשם "טאז: רעב להרפתקה".
מרי מוסר

| --- | --- |

 לידה:  27 באוקטובר 1744 לונדון, ממלכת בריטניה הגדולה 
 פטירה:  2 במאי 1819 (בגיל 74) לונדון, הממלכה המאוחדת של בריטניה הגדולה ואירלנד 
 
מרי מוסר (באנגלית: Mary Moser‏; 27 באוקטובר 1744 – 2 במאי 1819) הייתה ציירת אנגלייה ואחת האמניות הנשים המפורסמות ביותר בבריטניה. אחת משתי החברות המייסדות היחידות של האקדמיה המלכותית לאמנויות בשנת 1768 (יחד עם אנג'ליקה קאופמן). היא ציירה דיוקנאות, אך התפרסמה במיוחד בזכות ציורי הפרחים.
ביוגרפיה וקריירה

מוסר ילידת לונדון. היא הוכשרה על ידי אביה, ג'ורג' מיכאל מוסר (1706–1783), שהיה אמן יליד שווייץ שהתמחה באמייל וכישרונותיה ניכרו כבר בגיל צעיר. היא זכתה במדליה הראשונה לאמנות בגיל 14, והציגה באופן קבוע בתערוכות - ציורי זרי פרחים, וציורים היסטוריים מזדמנים. אולם עשר שנים לאחר מכן, הרצון להכרה מקצועית הביא אותה להצטרף אל 35 אמנים אחרים (כולל אביה) להקמת האקדמיה המלכותית, ועם אנג'ליקה קאופמן לקחה תפקיד פעיל בהליכי ההקמה.
בציור הפורטרט הקבוצתי מאת יוהאן זופני, "האקדמאים של האקדמיה המלכותית" (1771-72; אוסף מלכותי, לונדון), מוצגים חברים שנאספו סביב מודל גברי בעירום בתקופה בה נשים הוצאו מהכשרה כזו על מנת להגן על צניעותן. כדי שמוסר וקופמן תוכלנה להיכלל בתמונה, הוסיף אותן זופני כפורטרטים שנתלו על הקיר.
ג'ורג' רומני צייר דיוקן של מוסר בעבודה על טבע דומם (בערך 1770), שנרכש על ידי הגלריה הלאומית לפורטרטים (לונדון) בשנת 2003.
בשנות ה-90 של המאה ה-18 קיבלה מוסר עבודה יוקרתית, שהכניסה לה מעל 900 לירות שטרלינג, מהמלכה שרלוט על מנת להשלים תוכנית דקורטיבית פרחונית עבור חדר בבית פרוגמור בווינדזור, ברקשייר. עבודה זו הייתה אחת העבודות המקצועיות האחרונות שלה.
לאחר הנישואין לקפטן יו לויד ב־23 באוקטובר 1793, היא פרשה לגמלאות והחלה להציג כחובבנית תחת שם הנישואים. היא המשיכה להופיע באקדמיה המלכותית עד 1802.
בתקופה זו ניהלה מוסר רומן גלוי עם ריצ'רד קוסוויי, שהיה בנפרד מאשתו מריה. מוסר נסעה איתו במשך שישה חודשים בסיור רישומים בשנת 1793. במחברותיו הוא כתב "הצהרות שטופות זימה" וערך "השוואות פוגעות בינה לבין גברת קוסוויי", ורמז שהיא מגיבה הרבה יותר מינית מאשתו.
מוסר נפטרה בלונדון, ב־2 במאי 1819, ונקברה לצד בעלה בבית העלמין קנזינגטון.
לאחר מותה, לא נבחרו נשים נוספות כחברות מלאות באקדמיה עד דיים לורה נייט בשנת 1936.
הערות שוליים

↑  Gallery honours pioneering woman painter, the Guardian, ‏2003-09-24 (באנגלית)
↑  Mary Moser and Angelica Kauffman: the RA's founding women | Blog | Royal Academy of Arts, www.royalacademy.org.uk
↑  Mary Moser - National Portrait Gallery, www.npg.org.uk (באנגלית)
↑  Freeman Marius O'Donoghue, Moser Mary, Dictionary of National Biography, 1885-1900 Volume 39
| --- | --- |
בקרת זהויות :  BNE: XX5449522  DSI: 3687  GND: 1054395594  HDS: 047057  ISNI: 0000 0000 6791 7922  RKD: 57941  SIKART: 4031773  SNAC: w6d801vx  ULAN: 500005965  VIAF: 95717268   WorldCat (עם VIAF): 95717268
פרנץ באואר

| --- | --- |

 לידה:  14 במרץ 1758 ואלטיצה, צ'כיה 
 פטירה:  11 בדצמבר 1840 (בגיל 82) קיו, הממלכה המאוחדת 
 מקום קבורה:  St Anne's Church, Kew 
 תקופת הפעילות:  1773–1840 (כ־67 שנים) 
 תחום יצירה:  איור בוטני, אמנות חזותית 
 פרסים והוקרה:  הרצאת קרוניאן (1822)  עמית החברה המלכותית 
 
פרנץ אנדראס באואר (בגרמנית: Franz Bauer‏; 14 במרץ 1758 – 11 בדצמבר 1840) היה חוקר ואמן בוטני אוסטרי.
ביוגרפיה

הוא נולד בפלדסברג, מוראביה (בצ'כיה), והוא היה בנו של לוקאס באואר (נפטר 1761), צייר החצר של נסיך ליכטנשטיין, ואחיהם של הציירים יוזף אנטון (1756–1830) ופרדיננד באואר (1760 –1826). לאחר מותו של לוקאס באואר, אשתו, תרז המשיכה להעביר לשלושת בניה שיעורים באמנות ובאיור. יוזף החליף את אביו כצייר החצר ובסופו של דבר הפך למנהל הגלריה בווינה.
פרנץ ופרדיננד רכשו את החוויה הראשונה שלהם באיור בוטני עם הגעתו של נורברט בוקיוס, אב המנזר מפלדסברג, בשנת 1763, והפיקו מעל 2000 רישומי צבעי מים של דגימות צמחים בהדרכתו. הם הועסקו אז על ידי הרוזן דיטריכשטיין כציירי פרחים בווינה - פרנץ אייר עבודות של הברון ניקולאוס יוזף פון ז'קין ובנו הברון יוזף פרנץ פון ז'קין בגנים הקיסריים של ארמון שנברון. פרנץ ליווה את האחרון לאחר מכן ללונדון. שם הוצג בפני ז'קין הצעיר סר ג'וזף בנקס, שהכיר ביכולת כישרונו יוצא הדופן והבטיח לו תפקיד כמאייר בוטני ראשון בגנים הבוטניים המלכותיים, קיו ובמוזיאון, בשכר שנתי של 300 ליש"ט.
הוא שהה שם למשך שארית חייו, והפיק שפע של איורים בוטניים ואנטומיים מעולים, הפך לחבר בחברה המלכותית ומונה לצייר בוטני של המלך ג'ורג' השלישי.
ב-1790 התיישב פרנץ באואר בקיו והיה מעורב בציורים מפורטים ורישומים של נתיחות פרחים, לרוב ברמה מיקרוסקופית, והקפיד מאוד על צביעת היד של עותקים ליטוגרפיים של עבודותיו. במהלך תקופה זו הוא הדריך את המלכה שרלוט, הנסיכה אליזבת ויליאם הוקר באומנות האיור, ולעיתים קרובות אירח בביתו חברים ובוטנאים.
הוא נפטר בשנת 1840, ונקבר בכנסיית סנט אן, קיו, ליד תומאס גיינסבורו.
את המורשת שלו אפשר למצוא בפרסומים מפוארים כמו מיון צמחים אקזוטיים (1796–1803), שיתוף הפעולה שלו עם ג'ון לינדלי איורי צמחי סחלבים (1830–1838), והליטוגרפיות העדינות שלו ב"סטרליציא דיפיקטה" (1818).
הערות שוליים

↑  International Plant Names Index, www.ipni.org
↑  Royal Botanic Gardens, Kew: History and Heritage: People: Artists: Franz (Francis) Andreas Bauer, web.archive.org, ‏2007-07-03
| --- | --- |
בקרת זהויות :  BIBSYS: 1010982  BnF: cb12560153d (data)  Botanist: F.A.Bauer  CiNii: DA01762650  DSI: 11  FNZA: 979  GND: 119217945  ICCU: UFIV168781  ISNI: 0000 0000 6649 2723  LCCN: nr91010371  NKC: ola200208186  NLA: 36032475  NTA: 248736663  PIC: 342285  RERO: 02-A011711280  RKD: 5102  SELIBR: 243759  SNAC: w6204cdw  SUDOC: 034897798  Trove: 1194128  ULAN: 500003591  VIAF: 44414954   WorldCat (עם VIAF): 44414954
תקינות פוליטית

תַּקינות פוליטית או פּוֹלִיטִיקָלִי קוֹרֶקְט (באנגלית: Political correctness, ידוע גם בקיצור: PC) היא כינוי לדרכי התבטאות ודפוסי מדיניות שמטרתם להימנע מיצירת תחושת עלבון או הרגשת נחיתות בקרב חברי קבוצות מסוימות בחברה. גישה זו שוללת ביטויים מילוליים של סקסיזם, גילנות, אנטישמיות, אסלאמופוביה, גזענות, הומופוביה, טרנספוביה וכו'. מחייבי התקינות הפוליטית רואים בה אמצעי לשינוי חברתי ומבקריה רואים בה פגיעה בחירות האדם ובאפשרות לשיח חופשי ואותנטי.
עקרונות התקינות הפוליטית

התקינות הפוליטית מתייחסת לא רק לשמות תואר של קבוצות וקטגוריות חברתיות, אלא בהיבט כוללני יותר, גם לדרך בה השפה מנכיחה דיבור גזעני, סקסיסטי, שוביניסטי, הומופובי, גילני (אנטי זיקנה) וכדומה. לפי עקרונות התקינות הפוליטית יש לומר, לדוגמה, "אמריקאים ילידים" ולא "אינדיאנים", "בן זוגי" ולא "בעלי", "מבוגר" ולא "זקן", "בעל מוגבלות שכלית-התפתחותית" ולא "מפגר", "נמוך" ולא "גמד", "מלא" ולא "שמן" וכו'. גם התקינות הפוליטית של הביטויים החליפיים עשויה להיות שנויה במחלוקת, ולהשתנות עם הזמן. במקרים מסוימים עצם האזכור של סטריאוטיפים לאומיים או גזעיים מתפרש כגזענות סמוייה ונחשב ללא-תקין פוליטית.
גישת התקינות הפוליטית מתבססת על רעיון השיח, לפיו השפה מעצבת את המציאות החברתית מצד אחד ומושפעת מיחסי כוח מצד שני. בהמשך לרעיון זה גורסת גישת התקינות הפוליטית כי אחת הדרכים להשפיע על עוולות חברתיות היא להביא לשינוי השיח באמצעות שינוי השפה. בנוסף, התקינות הפוליטית מתבססת על זרמים לינגוויסטיים-אנתרופולוגיים כדוגמת היפותזת ספיר-וורף, הקובעת כי יש יחס ישיר בין הקטגוריות הלשוניות של שפה שאדם מדבר בה, לבין הדרך בה האדם מבין את העולם ומתנהג בו.
שינויים במילים ובביטויים שבהם נעשה שימוש בשפה מוכרים כבר מתיקוני הסופרים שבתנ"ך, וביתר פירוט אצל חז"ל, שדרשו וקיימו שימוש בלשון נקייה. לשון סגי נהור אף היא דרך התבטאות עדינה, שנועדה למנוע שימוש במילים פוגעות.
השפעת התקינות הפוליטית על השפה מתבטאת בהתפתחות סגנון כתיבה נייטרלי מבחינה מגדרית, העוקף את הצורך להתייחס למינו הלא ידוע של אדם לא ספציפי, כלומר מבלי לייחס מגדר מסוים לאותו אדם (ראו מגדר בלשון).
היקף התופעה

בחוגי הפרוגרס, השמאל והאקדמיה בארצות הברית, התקינות הפוליטית נחשבת לכלל ברזל בשפה, כך למשל אין הוגים או כותבים את כינוי הגנאי Nigger, אפילו לא כדוגמה שלילית, אלא אומרים "The N word". באופן דומה, נזהרים מאוד להתבטא נגד להט"בים או לבקר מוסלמים. מגמה זו חזקה בעיקר באוניברסיטאות ובקרב בעלי השכלה גבוהה. מאידך, גישת התקינות הפוליטית פחות נפוצה בשיח העממי.
התקינות הפוליטית נולדה ב-1991 והיא רווחת מאוד באקדמיה ובתקשורת הליברלית, שם מופעלות סנקציות חברתיות – כגון ביוש (שיימינג), חרם חברתי, הטרדה ואף פיטורין – נגד מי שמתבטא נגד להט"ב, נשים ומוסלמים בצורה שנתפשת כפוגענית ולא מספיק תקינה פוליטית. מתנגדי התקינות הפוליטית טוענים שמדובר ב"טרור לשוני" שמסרס את המחשבה, ושהיא הגיעה לרמות קיצוניות באקדמיה האמריקאית באופן שפוגע במחקר ובחופש הביטוי.
אחת הדוגמאות המקובלות לשינוי שחל בחברה בתחום התקינות הפוליטית, היא במשפט מפורסם בסדרת הטלוויזיה מסע בין כוכבים. בסדרה המקורית ששודרה בשנים 1966–1969, נאמר המשפט על ידי קפטן ג'יימס קירק (ויליאם שאטנר) המשפט: "Where no man has gone before". בסדרות ההמשך החל משנות ה-90, נאמר על ידי קפטן ז'אן-לוק פיקארד (פטריק סטיוארט) המשפט המתוקן פוליטית: "Where no one has gone before".
בישראל

לטענת המצדדים בתקינות הפוליטית החברה הישראלית כחברה מערבית, משופעת בזהויות אשר בחלקן מתבססות על מוצא עדתי מגוון, אבל השפה לא התפתחה. דבר שהוביל לחשיבה סטריאוטיפית וגזענית. בשל כך,  לטענתם, יש צורך לאמץ עקרונות של תקינות פוליטית בשביל לקדם שיח ענייני ומכבד שמכיר בנוכחות המיעוט. רעיון זה יושם בישראל שנים רבות לפני שזכה למינוח אמריקאי הולם, בהמלצה שלא לומר "כושי", אלא "אפריקאי". בפועל, קיימים כינויי גנאי בשיח הפוליטי בישראל בהם מושרשים ביטויי בוז כוללניים וגזעניים וגם מילים שוביניסטיות.
גישת התקינות הפוליטית באה לידי ביטוי בתיקונים אחדים לחוקי מדינת ישראל, שבהם הוחלף מושג אחד באחר. דוגמאות:
החלפת המילה "מעביד" במילה "מעסיק" בעשרות חוקים, בנימוק: "למונח מעביד, על הטיותיו, עלולה להיות משמעות שלילית, המתקשרת בין היתר לניצול, שיש בה כדי להשפיע על השיח המשפטי והציבורי כלפי מי שמעסיק עובדים. לפיכך מוצע להחליף מונח זה במונח מעסיק, שאינו טעון במשמעות שלילית כאמור."
החלפת המושג "משפחות חד-הוריות" במושג "משפחות שבראשן הורה עצמאי" והחלפת המושג "הורה יחיד" ב"הורה עצמאי", בנימוק: "השימוש במונחים אלה יש בו כדי להשפיע על השיח המשפטי והציבורי כלפי הורותו של אחד ההורים, על פי רוב האב, הן מצד האם והילד, הן מצד הרשויות ומוסדות החינוך, והן מצד החברה בכללותה."
החלפת המושג "מפגר" במושג "בעל מוגבלות שכלית-התפתחותית" ב-23 חוקים, בנימוק "השימוש במונח מפגר נחשב בשפת היום־יום לפוגעני, והוא אינו עולה בקנה אחד עם המגמה להגן על כבודם של אנשים עם מוגבלות ולהבטיח את זכותם להשתתפות שוויונית ופעילה בחברה בכל תחומי החיים".
המוסד לביטוח לאומי יזם החלפה של המושג "קצבת זקנה" במושג "קצבת אזרח ותיק", בנימוק "הסתבר כי השימוש במונח "קצבת זקנה" יוצר אצל מרבית האוכלוסייה קונוטציות שליליות וסטריאוטיפים המובילים לפגיעה ברגשות האוכלוסייה המבוגרת".
בתרבות הפופולרית > בחו"ל

בתוכנית "נשואים פלוס" שכנתו של אל באנדי, מרסי דרסי, עורכת הפגנה נגד השתתפותה של קלי באנדי, בתו של אל בפרסומת ומאיימת בתביעה "בשם המאותגרות חזותית".
בעונה ה-19 של סדרת האנימציה הסאטירית סאות'-פארק מופיעה דמות בשם "המנהל פי.סי" (ראשי תיבות - פוליטקלי קורקט). המנהל, שנגד כל תקנות התקינות הפוליטית, מתחתן עם סגניתו, מביא איתה לעולם תינוקות שנקראים P.c Babies הבוכים כל פעם שהם שומעים הגדרות כוללניות, או שהם נתקלים בשירותים ציבוריים שאינם שירותי יוניסקס וכיוצא בזה.
בגרסה האמריקאית לסדרה "המשרד", לאחר תקרית של תקינות פוליטית במשרד, מגיע מומחה אפרו-אמריקאי בשם "מיסטר בראון" לערוך סדנת מודעות לנושא, המנהל רב איתו ומנהל את הסדנה בעצמו, אז הוא פונה לאחד העובדים ושואל אותו "האם תרצה שאקרא לך בביטוי פחות מעליב מ'מקסיקני', כי זה פשוט מעורר קונוטציות".
השיר P.c.p מאת מאניק סטריט פריצ'רס מבטא שאט נפש מהתופעה.
בתרבות הפופולרית > בישראל

בתוכנית חלומות בהקיציס, עם אייל קיציס וטל פרידמן, הופיעה בדיחה חוזרת על הנושא, בסגנון "אל תגיד שמנים, אתה פוגע בציבור שלם", וכיוצא בזה, ביטויים שהוחלפו, על ידי הדמויות אותן גילם פרידמן, בפאראפרזות מעליבות עוד יותר.
הזמר אריאל זילבר הוציא שיר בשם "פוליטיקלי קורקט" בו שר את השורות "ואם השיר שלי אינו מרפה/אשיר ליד שעל הפה"
בתוכנית הרדיו של שרון טייכר וערן זרחוביץ' מופיעה דמות של מלהק בשם עידן קאסט שמתאר תפקידים אליהם הוא מלהק לתפקידים שכביכול "פתוחים לכולם" ובתיאור כל תפקיד מנציח את הסטריאוטיפים האופייניים ביותר לכל קבוצה, מבלי לקרוא להם בתואר הספציפי. למשל "שחקן מחוספס, שמשפחתו אוהבת לנדוד, מישהו שטיול שנתי עובר אצלו בסלון."
ראו גם

שיח (מדעי החברה)
שיחדש
לשון נקייה
מגדר בלשון
פוסטמודרניזם
פרק על השפעת הפוליטקלי קורקט בתוך הערך לקות
צנזורה על השמעת שירים בישראל
תרבות הביטול
לקריאה נוספת

ג'יימס פין גארנר, פוליטיקלי קורקט: אגדות ילדים בלשון סגי נהור, מודן, 1995.
הרב חיים נבון, לא תקין - חלופה יהודית לתקינות הפוליטית ולתאוריות הכוח, הוצאת ידיעות ספרים 2022.
הערות שוליים

↑  David Robertson, "Politically Correct", A Dictionary of Modern Politics, Europa Publications, London and New York, 3rd addition, 2002, pp. 392
↑  למשל מאמרו של פרופ' אבשלום אליצור, "8 הבלים פוסטמודרניסטיים".
↑  חוק להחלפת המונח מעביד (תיקוני חקיקה), התשע"ד-2014, ס"ח 2459 מ-15 ביולי 2014
↑  הצעת חוק להחלפת המונח מעביד (תיקוני חקיקה), התשע"ד–2014, ה"ח הכנסת 535 מ-15 בינואר 2014
↑  חוק משפחות חד־הוריות (תיקון מס' 4), התשע"ד–2014, ס"ח 2452 מ-22 במאי 2014
↑  הצעת חוק משפחות חד־הוריות (תיקון מס' 4) (החלפת מונח), התשע"ד–2013, ה"ח הכנסת 530 מ-10 בדצמבר 2013
↑  חוק להחלפת המונח מפגר (תיקוני חקיקה), התשע"ז-2017, ס"ח 2596 מ-10 בינואר 2017
↑  הצעת חוק להחלפת המונח מפגר (תיקוני חקיקה), התשע"ז-2016, ה"ח הכנסת 665 מ-14 בנובמבר 2016
↑  תזכיר חוק הביטוח הלאומי (תיקון החלפת המונח "קצבת זקנה" במונח "קצבת אזרח ותיק") (תיקון מס'...), התשע"ו-2016, הופץ ב-11 בינואר 2016  באתר החקיקה הממשלתי
1 2  בן-דרור ימיני, תקין בגב האומה, באתר ynet, 11 בנובמבר 2016.
↑  David Robertson, "Politically Correct", A Dictionary of Modern Politics, Europa Publications, London and New York, 3rd addition, 2002, pp. 391
↑   גדי טאוב, כשגדי טאוב פגש את הלוחם מספר 1 בפוליטיקלי קורקט, באתר הארץ, 13 בפברואר 2019
↑  רוני דורי, "התקינות הפוליטית משחיתה את החיפוש אחר האמת", באתר כלכליסט, 31 באוגוסט 2023
↑  ג'ון קליז, John Cleese: Political Correctness Can Lead to an Orwellian Nightmare, youtube, ‏31.01.2017
1 2  דנה קסלר, ‏ג'יי קיי רולינג יודעת: המלחמה על הפוליטיקלי קורקט בארה"ב עולה מדרגה, באתר מעריב אונליין, 13 ביולי 2020
↑   גדי טאוב, אסור לומר את האמת — למה אובמה מסרב להכיר בטרור האיסלאמיסטי?, באתר הארץ, 16 בדצמבר 2015.
↑   מה עומד מאחורי המילים היפות של הפי-סי ומה תשובת היהדות: הרב חיים נבון עם ספר חדש בראיון עם ד"ר רועי יוזביץ', סרטון בערוץ "Dr. Roi Yozevitch", באתר יוטיוב (אורך: 53:31), 11 במאי 2022.
↑  גרג לוקיאנוף וג'ונתן היידט,, אתרוגים בקמפוס, באתר אלכסון, תרגום מכתב העת Atlantic, ‏3.9.2015
↑  כותבים שונים, A Letter on Justice and Open Debate, harpers, ‏7 ביולי 2020
↑  Manic Street Preachers – P.C.P., song meanings
↑  אריאל זילבר, פוליטיקלי קורקט-אריאל זילבר - politicly correct - Ariel Zilber, באתר Youtube, ‏13.3.2008
| --- | --- |
בקרת זהויות :  NLI: 987007558620805171  GND: 4392991-6  LCCN: sh92003119  NKC: ph543376 
שלט בכניסה לשירותים מעורבים